ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड - 19 अद्ययावत माहिती
राष्ट्रव्यापी लसीकरण अभियानाअंतर्गत आत्तापर्यंत 111.40 कोटी कोविड प्रतिरोधक लसीच्या मात्रा देण्यात आल्या आहेत.
देशभरात गेल्या 24 तासांमध्ये 11,850 नवीन रूग्ण आढळले आहेत.
कोरोना आजारातून बरे होणा-या रूग्णांचा दर सध्या 98.26 टक्के आहे. मार्च 2020 च्यानंतर हा दर सर्वात अधिक आहे.
गेल्या 24 तासांमध्ये कोरोनाचे 12,403 रूग्ण पूर्ण बरे झाले आहेत. देशभरामध्ये आत्तापर्यंत एकूण 3,38,26,483 रूग्ण या आजारातून मुक्त झाले आहेत.
आतापर्यंतच्या एकूण कोरोना रूग्णांपैकी सक्रिय रुग्णसंख्या सध्या एक टक्क्यांपेक्षाही कमी आहे. सध्या हा दर 0.40 टक्के आहे. मार्च 2020 च्यानंतर हा दर सर्वात कमी आहे.
भारतामध्ये सध्या 1,36,308 सक्रिय रूग्ण आहेत.गेल्या 274 दिवसांमध्ये सर्वात कमी
दैनंदिन ‘पॉझिटिव्हिटी दर  इतका असून गेल्या 40 दिवसांपासून हा दर 2 टक्के पेक्षा कमी.
साप्ताहिक पॉझिटिव्हिटी दर  इतका आहे,गेल्या 50 दिवसांपासून हा दर 2 टक्क्यांपेक्षा कमी आहे.
आत्तापर्यंत एकूण 62.23 कोटी चाचण्या करण्यात आल्या आहेत.
रेल्वे मंत्रालय
रेल्वे स्थानकांवर सौर पॅनेल
नवी दिल्ली, 10 एप्रिल 2018
देशातील अनेक रेल्वे स्थानकांवर सौर पॅनेल बसवण्याची भारतीय रेल्वेची योजना आहे. या योजनेअंतर्गत भारतीय रेल्वे, रेल्वे स्थानके आणि रेल्वे अखत्यारितील इमारतींवर 500 मेगावॅट क्षमतेचे सौर पॅनेल बसवत आहे. महाराष्ट्रातील खालील रेल्वे स्थानके आणि इमारतींवर सौर पॅनेल बसवण्याचे काम पूर्ण झाले आहे.
पश्चिम रेल्वे अंतर्गत मुंबईतील माटुंगा रोड स्थानक, जगजीवनराम हॉस्पिटल, मुंबई सेंट्रल, मुंबई सेंट्रल रेल्वे स्थानक, ग्रांट रोड, चर्चगेट स्थानक यांचा समावेश आहे.
मध्य रेल्वे अंतर्गत कामन, नेरळ, टिकेकरवाडी, सांगोला, दौंड, खंडाळा, उंबेरमाळी, थानसेट, माथेरान, आसनगाव, पेण, भुसावळ, पुणे, राहुरी, पुणतांबा, अहमदनगर स्थानक, केईएम स्थानक, जुनारदेव स्थानक, पांढुरणा स्थानक, सीएसएमटी ॲनेक्स इमारत, सीएसटीएम पार्सल इमारत, माटुंगा स्थानक , खोपोली या स्थानकांचा समावेश आहे.
NS/SM/PK
(Visitor Counter : 79
पंतप्रधान कार्यालय
श्री अटलबिहारी वाजपेयी यांच्या पुण्यतिथीनिमित्त पंतप्रधानांनी 'सदैव अटल' येथे त्यांना वाहिली पुष्पांजली
नवी दिल्ली, 16 ऑगस्ट 2023
पंतप्रधान श्री नरेंद्र मोदी यांनी आज माजी पंतप्रधान श्री अटलबिहारी वाजपेयी यांच्या पुण्यतिथीनिमित्त 'सदैव अटल' या त्यांच्या समाधीस्थळावर जाऊन त्यांना पुष्पांजली वाहिली.Jaydevi PS/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांनी राष्ट्रीय हातमाग दिनानिमित्त स्थानिक हातमाग उत्पादनांना पाठिंबा देण्याचे केले आवाहन
हातमागामध्ये भारताची विविधता आणि असंख्य विणकर आणि कारागीरांचे कौशल्य दिसून येते : पंतप्रधान
पंतप्रधान नरेंद्र मोदी म्हणाले की हातमागामध्ये भारताची विविधता आणि असंख्य विणकर आणि कारागीरांचे कौशल्य दिसून येते. त्यांनी स्थानिक हातमाग उत्पादनांना पाठिंबा देण्याचे आवाहन केले आहे.
एका ट्विटमध्ये पंतप्रधान म्हणाले:
"हातमागामध्ये भारताची विविधता आणि असंख्य विणकर आणि कारागीरांचे कौशल्य दिसून येते. राष्ट्रीय हातमाग दिवस हा #MyHandloomMyPride ची भावना बळकट करून आपल्या विणकरांना पाठिंबा देण्याचा पुनरुच्चार करण्याचा दिवस आहे. चला आपण सगळे स्थानिक हातमाग उत्पादनांचे समर्थन करूया !"
ऑलिम्पिक पदक विजेत्या सायखोम मीराबाई चानूच्या ट्विटचा दाखला देत पंतप्रधानांनी ट्विट केले:
"गेल्या काही वर्षांत हातमागांबद्दल नव्याने रुची निर्माण झाली आहे. @Mirabai_chanu #MyHandloomMyPride च्या भावनेला पाठिंबा देत आहे हे पाहून आनंद झाला. मला विश्वास आहे की हातमाग क्षेत्र आत्मनिर्भर भारत उभारणीसाठी योगदान देत राहील."
उपराष्ट्रपती कार्यालय
ईद-उल-फित्रच्या पूर्वसंध्येला उपराष्ट्रपतींकडून जनतेला शुभेच्छा
नवी दिल्ली, 4 जून 2019
ईद-उल-फित्रच्या पूर्वसंध्येला उपराष्ट्रपती एम व्यंकय्या नायडू यांनी जनतेला शुभेच्छा दिल्या आहेत. ईद-उल-फित्र म्हणजे रमझानच्या पवित्र महिन्याची सांगता. हा सण म्हणजे भक्ती, दानशुरता, बंधुत्व आणि कृतज्ञतेचा उत्सव आहे. स्नेह आणि आनंदात प्रत्येकाला सहभागी करुन घेणं हे या सणाचे मर्म असल्याचे उपराष्ट्रपतींनी आपल्या संदेशात म्हटले आहे.
M.Chopade/N.Chitale/P.Malandkar
(Visitor Counter : 59
पंतप्रधान कार्यालय
पंतप्रधानांनकडून ट्वीटर हँडल यशस्वी महिलांकडे हस्तांतरीत
नवी दिल्ली, 8 मार्च 2020
पंतप्रधान नरेंद्र मोदी यांनी म्हटले आहे की, यशस्वी महिला त्यांच्या आयुष्यातील अनुभव आंतरराष्ट्रीय महिला दिनानिमित्त पंतप्रधानांच्या समाजमाध्यम खात्यावरुन मांडतील. देशभरातील महिला पंतप्रधानांच्या ट्वीटर हँडलवरुन आपली जीवनगाथा सांगतील. सर्व क्षेत्रातील महिलांनी सांगितलेला प्रवास अनुकरणीय आणि प्रेरणादायी आहे.
Be a warrior but of a different kind!
— Narendra Modi  March 8, 2020
Be a water warrior.
Have you ever thought about water scarcity? Each one of us can collectively act to create a water secure future for our children
Here is how I am doing my bit. @kalpana_designs pic.twitter.com/wgQLqmdEEC
Acceptance is the greatest reward we can give to ourselves. We can’t control our lives but we surely can control our attitude towards life. At the end of the day, it is how we survive our challenges that matters most.
— Narendra Modi  March 8, 2020
Know more about me and my work- @MalvikaIyer #SheInspiresUs pic.twitter.com/T3RrBea7T9
S.Thakur/D.Rane
(Visitor Counter : 62
पंतप्रधान कार्यालय
ओदिशामधील अम्फान चक्रीवादळाची झळ पोहोचलेल्या भागांची पंतप्रधानांकडून हवाई पाहणीः 500 कोटी रुपयांच्या मदतीची घोषणा
मृतांच्या नातेवाईकांना दोन लाख रुपये तर जखमींना 50000 रुपयांच्या मदतीची पंतप्रधानांकडून घोषणा
नवी दिल्ली, 22 मे 2020
अम्फान या चक्रीवादळाने निर्माण झालेल्या परिस्थितीचा आढावा घेण्यासाठी पंतप्रधान नरेंद्र मोदी यांनी आज ओदिशाला भेट दिली. यावेळी त्यांच्यासोबत केंद्रीय मंत्री धर्मेंद्र प्रधान, केंद्रीय राज्यमंत्री बाबुल सुप्रियो, प्रतापचंद्र सारंगी आणि देबश्री चौधरी होते. तसेच ओदिशाचे राज्यपाल गणेशी लाल आणि मुख्यमंत्री नवीन पटनाईक देखील त्यांच्यासोबत होते. पंतप्रधानांनी भद्रक आणि बालासोरला भेट दिली तसेच या चक्रीवादळाने झालेल्या नुकसानाची पाहणी केली.
हवाई पाहणीनंतर पंतप्रधानांनी भुवनेश्वर येथे केंद्राच्या आणि राज्याच्या वरिष्ठ अधिकाऱ्यांची बैठक घेतली. ओदिशा राज्याला त्यांनी 500 कोटी रुपयांची मदत जाहीर केली.
या राज्यातील नुकसानाचे मूल्यमापन आंतर- मंत्रालयीन केंद्रीय पथकांकडून करण्यात येणार आहे. या कठीण काळात केंद्र सरकार राज्याच्या खांद्याला खांदा लावून काम करेल आणि चक्रीवादळामुळे झळ पोहोचलेल्या भागातील पायाभूत सुविधा पूर्ववत करण्यासाठी आणि त्यांची पुनर्उभारणी करण्यासाठी सर्वतोपरी साहाय्य करेल, अशी ग्वाही पंतप्रधानांनी दिली.
ओदिशाच्या जनतेच्या पाठिशी असल्याचे सांगत या आपत्तीमध्ये झालेल्या जीवितहानीबद्दल त्यांनी दुःख व्यक्त केले. पंतप्रधानांनी मृतांच्या नातेवाईकांना दोन लाख रुपयांची आणि जखमींना 50,000 रुपये मदतीची घोषणा केली.B.Gokhale/S.Patil/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी शेअर बाजारातील प्रख्यात गुंतवणूकदार राकेश झुनझुनवाला यांच्या निधनाबद्दल व्यक्त केला शोक
पंतप्रधान नरेंद्र मोदी यांनी शेअर बाजारातील प्रख्यात गुंतवणूकदार राकेश झुनझुनवाला यांच्या निधनाबद्दल यांनी तीव्र शोक व्यक्त केला आहे.
ट्वीट संदेशात पंतप्रधानांनी म्हटले आहे की, राकेश झुनझुनवाला हे अदम्य साहसी होते. भरभरुन जगणारे, नर्म विनोदी आणि व्यापाराची अत्यंत अचूक समज असणारे असे होते. आर्थिक जगताला त्यांनी दिलेले योगदान हे कधीही पुसून टाकता न येणारे आहे. भारताच्या प्रगतीबाबतही त्यांना अत्यंत कळकळ होती. त्यांचे निधन हे दुःखदायक आहे. त्यांचे कुटुंबीय आणि हितचिंतकांप्रती माझ्या संवेदना आहेत. ओम शांती.
आदिवासी विकास मंत्रालय
राष्ट्रीय आदिवासी संशोधन संस्था  नवी दिल्ली आणि भारतीय आदिम जनजाती सेवा संघटना  यांच्यात बीएजेएसएस हे एनटीआरआयचे संसाधन केंद्र म्हणून स्थापन करण्यासाठी सामंजस्य करार
नवी दिल्लीत झांडेवाला येथील बीएजेएसएसच्या इमारतीत आदिवासी संग्रहालय आणि आदिवासींवरील दुर्मिळ पुस्तकांचे संवर्धन आणि जतन
नवी दिल्ली, 23 फेब्रुवारी 2022
राष्ट्रीय आदिवासी संशोधन संस्था, नवी दिल्ली आणि भारतीय आदिम जनजाती सेवा संघटना  यांनी एनटीआरआयचे संसाधन केंद्र म्हणून बीएजेएसएसला विकसित करण्यासाठी 21 फेब्रुवारी 2022 रोजी सामंजस्य करार केला. यावेळी आदिवासी व्यवहार मंत्री अर्जुन मुंडा उपस्थित होते. टिआरआय उत्तराखंडचे संचालक एस.एस. तोलिया यांनी एनटीआरआयच्या वतीने तर भारतीय आदिम जनजाती सेवा संघटनेच्या  वतीने अध्यक्ष नयन चंद्र हेमब्रम यांनी सामंजस्य करारावर स्वाक्षरी केली.
स्वातंत्र्यापासून अनेक मान्यवर बीएजेएसएसशी जोडले गेले आहेत. डॉ. राजेंद्र प्रसाद हे संस्थेचे पहिले अध्यक्ष होते असे अर्जुन मुंडा यांनी यावेळी सांगितले. बीएजेएसएसची स्थापना 1948 मध्ये श्री. ठक्कर बाप्पा यांनी केली. भारतातील आदिवासी समुदायांच्या सर्वसमावेशक आणि सर्वांगीण उन्नतीसाठी उल्लेखनीय योगदान देणारे ते महान समाजसेवक होते अशी माहिती त्यांनी दिली.
नवी दिल्लीतील झंडेवाला येथील संस्थेच्या इमारतीत त्यांच्या ग्रंथालयात दुर्मिळ पुस्तकांचा संग्रह आणि आदिवासी कलाकृती असलेले संग्रहालय आहे. हा वारशाचे जतन, डागडुजी आणि देखभाल केली नसती तर तो नष्ट झाला असता.
देश स्वातंत्र्याचे 75 वे वर्ष साजरे करत आहे, तेव्हा बीएजेएसएसला एनटीआरआयचे संसाधन केंद्र बनवले आहे. त्यामुळे विद्यार्थी, संशोधक आणि आदिवासी संस्कृती आणि इतिहासात रुची असलेले अभ्यागत दिल्लीत उपलब्ध असलेल्या सुविधांचा योग्य वापर करू शकतील आणि येणाऱ्या पिढ्याही समृद्ध सांस्कृतिक वारसा जाणून घेऊ शकतील. अधिकाऱ्यांच्या पथकासह घटनास्थळी भेट देऊन ऐरवी दुर्लक्षित राहिलेल्या पुस्तकांचे जतन आणि संग्रहालयाच्या जीर्णोद्धाराबद्दल माननीय मंत्र्यांचे, भारतीय आदिम जनजाती सेवा संघटनेचे  अध्यक्ष नयन चंद्र हेमब्रम यांनी आभार मानले.
बीएजेएसएस ग्रंथालयातील दुर्मिळ पुस्तकांचे जतन आणि डिजिटायझेशन आणि ते ई-लायब्ररीमध्ये विकसित करण्यासाठी तसेच आदिवासी संग्रहालयाच्या सुधारणेसाठी, कलाकृतींचे डिजिटायझेशन आणि परस्परसंवादी मंचास एका अद्वितीय सांस्कृतिक वारशाच्या रुपात जतन करण्यासाठी, एकूण 150 लाख रुपयांचा निधी मंत्रालयाने मंजूर केला आहे.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
संरक्षण मंत्रालय
सीमा रस्ते संघटनेने पुण्यामध्ये आयोजित केली मुख्य अभियंता आणि उपकरणे व्यवस्थापन वार्षिक परिषद
पुणे, 6 मे 2023
- सीमा रस्ते संघटनेची  पुणे येथे वार्षिक मुख्य अभियंता परिषद संपन्न
- सीमावर्ती राज्ये आणि केंद्रशासित प्रदेशातील 18 बीआरओ प्रकल्पांच्या मुख्य अभियंत्यांचा वार्षिक मुख्य अभियंता परिषदेत सहभाग
- लेफ्टनंट जनरल राजीव चौधरी, व्हीएसएम, डीजीबीआर,परिषदेच्या अध्यक्षस्थानी, चर्चेदरम्यान नवीन तंत्रज्ञानाचा वापर, बांधकामासाठी पर्यावरणपूरक साधनांचा समावेश, रस्ते सुरक्षेबाबतचे पैलू या मुख्य मुद्यांवर भर
सीमा रस्ते संघटनेने  पुणे येथे ‘मुख्य अभियंता आणि उपकरणे व्यवस्थापन वार्षिक परिषद’ आयोजित केली होती. या वार्षिक कार्यक्रमाला सीमावर्ती राज्ये आणि केंद्रशासित प्रदेशांमधील अठरा प्रकल्पांचे अभियंते आणि सीमा सडक भवन, नवी दिल्ली येथील वरिष्ठ अधिकाऱ्यांसह, एडीजीबीआर  पूर्व आणि एडीजीबीआर पश्चिम उपस्थित होते.
लेफ्टनंट जनरल राजीव चौधरी, व्हीएसएम, डीजीबीआर या परिषदेच्या अध्यक्षस्थानी होते. यावेळी नवीन तंत्रज्ञानाचा वापर, बांधकामासाठी पर्यावरणपूरक साधनांचा समावेश, रस्ते सुरक्षेबाबतचे पैलू या मुख्य मुद्द्यांसह मजुरांसाठीच्या सुविधांमधील सुधारणा यासह मनुष्यबळाबाबतच्या अन्य उपक्रमांवर चर्चा झाली. ही वार्षिक परिषद बीआरओला पुढील कामकाजाच्या हंगामासाठीचा पथदर्शक आराखडा तयार करण्यासाठी उपयोगी ठरते आणि कामाच्या चांगल्या पद्धतीबाबत माहितीचे आदान-प्रदान करण्याची आणि क्षमता वृद्धीची संधी देण्याच्या दृष्टीने उपयुक्त ठरते.
उपकरणे व्यवस्थापनाचा एक भाग म्हणून बीआरओने मुख्य कंपन्यांना त्यांची उपकरणे प्रदर्शित करण्यासाठी व्यासपीठ उपलब्ध करून दिले. यासाठी पुण्यामधल्या बीआरओच्या शाळा आणि केंद्रांमध्ये 79 उपकरणांचे स्टॉल उभारण्यात आले. यावेळी बोलताना डीजीबीआर यांनी मुख्य अभियंत्यांच्या उल्लेखनीय कामाबद्दल आणि त्यांच्या प्रकल्पांची प्रशंसा केली तसेच त्यांनी यापुढेही अशीच कार्यक्षमता दाखवावी, असे आवाहन केले. उपकरणांच्या मुख्य संस्थांनी मोठ्या प्रमाणात सहभाग नोंदवून आपली अत्याधुनिक उपकरणे प्रदर्शित केल्याबद्दल डीजीबीआर यांनी त्यांचे आभार मानले. बीआरओ अत्यंत खडतर भू-भागात आणि अत्याधिक उंचीवर काम करते, तसेच इतर बांधकाम संस्थांच्या तुलनेत त्यांच्या समोर असणारी आव्हानेही अधिक जटील असतात, म्हणून उपकरणे बनवणाऱ्या कंपन्यांनी बीआरओ च्या अभियांत्रिकी समस्यांवर अनुरूप उपाय द्यावेत, आणि अशा प्रकारे मोठ्या कंपन्यांनी बीआरओ बरोबर काम करून राष्ट्र उभारणीला हातभार लावावा असे आवाहन त्यांनी केले.
M.Pange/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 59
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 212 कोटी 75 लाखांहून अधिक मात्रा देण्यात आल्या
12 ते 14 वर्ष या वयोगटातील मुलामुलींना देण्यात आलेल्या कोविड-19 प्रतिबंधक लसीच्या पहिल्या मात्रांची संख्या 4.03 कोटींहून अधिक
भारतातील सध्याची कोविड सक्रीय रुग्णसंख्या 59,210
गेल्या 24 तासांत देशात 6,168 नव्या कोरोना बाधित रुग्णांची नोंद
देशातील रुग्ण बारे होण्याचा दर सध्या 98.68% टक्के
साप्ताहिक पॉझिटीव्हिटी दर सध्या 2.51टक्के
आज सकाळी 7 वाजता प्राप्त झालेल्या प्राथमिक अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 212 कोटी 75 लाखांचा  टप्पा ओलांडला आहे.
देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम 16 मार्च 2022 रोजी सुरु झाली. आतापर्यंत 4.03 कोटींहून अधिक  किशोरवयीन मुलामुलींना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याची मोहीम देखील 10 एप्रिल 2022पासून सुरु करण्यात आली आहे.
आज सकाळी 7 वाजता प्राप्त झालेल्या प्राथमिक अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय आकडेवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,14,138
|
|
2nd Dose
|
|
1,01,06,891
|
|
Precaution Dose
|
|
67,69,496
|
|
FLWs
|
|
1st Dose
|
|
1,84,34,707
|
|
2nd Dose
|
|
1,76,99,452
|
|
Precaution Dose
|
|
1,31,77,569
|
|
Age Group 12-14 years
|
|
1st Dose
|
|
4,03,86,802
|
|
2nd Dose
|
|
3,03,28,731
|
|
Age Group 15-18 years
|
|
1st Dose
|
|
6,17,03,154
|
|
2nd Dose
|
|
5,23,96,882
|
|
Age Group 18-44 years
|
|
1st Dose
|
|
56,06,35,480
|
|
2nd Dose
|
|
51,32,78,369
|
|
Precaution Dose
|
|
6,44,58,188
|
|
Age Group 45-59 years
|
|
1st Dose
|
|
20,39,12,478
|
|
2nd Dose
|
|
19,63,57,663
|
|
Precaution Dose
|
|
3,58,97,949
|
|
Over 60 years
|
|
1st Dose
|
|
12,75,87,700
|
|
2nd Dose
|
|
12,27,35,805
|
|
Precaution Dose
|
|
4,12,41,967
|
|
Precaution Dose
|
|
16,15,45,169
|
|
Total
|
|
2,12,75,23,421
भारतातील कोविड सक्रीय रुग्णसंख्या आता 59,210 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.13 टक्के आहे.
त्यामुळे, भारतातील कोविड रुग्ण बरे होण्याचा दर आता 98.68 टक्के झाला आहे. गेल्या 24 तासांत 9,685 रुग्ण कोविड आजारातून बरे झाले आहेत. देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,38,55,365 झाली आहे.
गेल्या 24 तासांत, देशात नव्या 6,168 कोविड रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 3,18,642 चाचण्या करण्यात आल्या. देशात आतापर्यंत एकंदर 88 कोटी 64 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 2.51 % आहे आणि दैनंदिन पॉझिटीव्हिटी दर 1.94%.इतका नोंदला गेला आहे.
निती आयोग
'महिला-प्रणित विकास सक्षम करणे- अंतिम टोकापर्यंत पोहचणे 'यावरील कार्यशाळेत गोव्याचे मुख्यमंत्री डॉ. प्रमोद सावंत यांचा पश्चिम भारतातील महिला उद्योजिकांबरोबर सहभाग
पणजी, 3 ऑक्टोबर 2023
नीती आयोग आणि राज्य सरकार द्वारा आयोजित 'महिला-प्रणित विकास सक्षम करणे' या विषयावरील कार्यशाळा आज पणजी मधील राष्ट्रीय समुद्र विज्ञान संस्था येथे संपन्न झाली.यावेळी गोव्याचे मुख्यमंत्री डॉ प्रमोद सावंत प्रमुख पाहुणे म्हणून उपस्थित होते.
नीती आयोगाने बळ दिलेल्या या महिला उद्योजकता मंचाचे आता सार्वजनिक-खाजगी भागीदारीत रूपांतर झाले असून महिला उद्योजकांशी संबंधित माहिती आणि सेवा इथे एकाच छताखाली उपलब्ध आहेत , यात सरकारी योजना, इनक्यूबेटर, प्रवेगक आणि खाजगी क्षेत्रातील उपक्रमांसाठी स्मार्टमॅच , कम्युनिटी पेज आणि मार्गदर्शन मॉड्यूलचा समावेश आहे.
या कार्यशाळेला गोव्याचे मुख्यमंत्री डॉ. प्रमोद सावंत,नीती आयोग सदस्य डॉ. व्हीके सारस्वत, नीती आयोगचे मुख्य कार्यकारी अधिकारी बीव्हीआर सुब्रह्मण्यम, गोवा राज्य महिला बचत गट संस्थेच्या अध्यक्ष सुलक्षणा सावंत यासारख्या मान्यवरांनी मार्गदर्शन केले. बिल अँड मेलिंडा गेट्स फाऊंडेशन, रिलायन्स फाऊंडेशन, पिरामल फाऊंडेशन, आयसीएआय , सिडबी, ओला फाउंडेशन सारख्या प्रतिष्ठित संस्थांचे प्रतिनिधी देखील सहभागी झाले होते.
उद्घाटन कार्यशाळेदरम्यान, स्टार्टअप 20 इंडियाचे अध्यक्ष आणि अटल इनोव्हेशन मिशनचे संचालक डॉ. चिंतन वैष्णव यांनी जागतिक स्टार्टअप परिसंस्थेत विशेषत: वीस  राष्ट्रांच्या गटात समावेशकता आणि विविधतेच्या महत्त्वावर भर देणारे सादरीकरण  दिले.
नीती आयोगाचे सदस्य डॉ. व्ही.के. सारस्वत यांनी उद्घाटनपर भाषणात महिला-प्रणित विकासाद्वारे संतुलित वाढ साधणाऱ्या केंद्र सरकारच्या उपक्रमांवर भर दिला.
या सत्रादरम्यान अनेक महत्त्वपूर्ण उपक्रमांची घोषणा करण्यात आली, यामध्ये CAXpert यांचा उद्यम अपलिफ्ट, AIC-GIM-WEP यांचा सहयोग "We Nurture" आणि गोव्यातील उद्योजकांसाठी एटीआर कार्यक्रम यांचा समावेश आहे. इन्स्टिट्यूट ऑफ चार्टर्ड अकाउंटंट्स ऑफ इंडिया आणि नीती आयोग दरम्यान भागीदारीची घोषणाही करण्यात आली. गोव्याचे मुख्यमंत्री डॉ. प्रमोद सावंत यांचे बीजभाषण झाले. प्रदेशात महिलांच्या नेतृत्वाखालील विकासाविषयी आपले विचार आणि दृष्टीकोन त्यांनी मांडला.
गोव्याच्या मुख्यमंत्र्यांच्या उपस्थितीत , या कार्यक्रमाने महिला उद्योजकांसाठी सहाय्यक वातावरण निर्मितीप्रती सरकारची वचनबद्धता अधोरेखित केली. भविष्यात भारताच्या आर्थिक परिदृश्याला आकार देण्यात महिलांच्या महत्त्वपूर्ण भूमिकेच्या दिशेने ही कार्यशाळा एक महत्त्वपूर्ण पाऊल ठरणार आहे. इथे सामायिक केलेली माहिती , नवीन भागीदारी आणि नव्या उपक्रमांमुळे महिलांच्या नेतृत्वाखाली व्यवसाय भरभराटीस येतील असे वातावरण निर्माण होईल अशी अशा आहे. महिला उद्योजकता मंच आणि गोवा राज्य महिला बचत गट संघटना यांच्यातील यशस्वी भागीदारीने कार्यक्रमाचा समारोप झाला.
N.Chitale/S.Kane/P.Malandkar
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 22
रेल्वे मंत्रालय
सात अतिवेगवान रेल्वे कॉरिडॉरसाठी सर्वेक्षण आणि विस्तृत प्रकल्प अहवाल तयार करण्याचे काम हाती घेण्यात आले आहे
खालील दोन सेमी हाय स्पीड रेल्वे प्रकल्पांसाठी गुंतवणूक-पूर्व कामांना “तत्त्वतः” मंजुरी देण्यात आली
नवी दिल्ली, 16 डिसेंबर 2022
सध्या, देशात मुंबई-अहमदाबाद हाय स्पीड रेल  प्रकल्प हा मंजुरी मिळालेला देशातील एकमेव अति-वेगवान रेल्वे प्रकल्प आहे,जो जपान सरकारच्या तांत्रिक आणि आर्थिक सहाय्याने राबवण्यात येत आहे. तसेच , खालील सात  अतिवेगवान रेल्वे कॉरिडॉरसाठी सर्वेक्षण आणि विस्तृत प्रकल्प अहवाल तयार करण्याचे काम हाती घेण्यात आले आहे:
 दिल्ली - वाराणसी
दिल्ली-अहमदाबाद
मुंबई-नागपूर
मुंबई -हैदराबाद
चेन्नई - बंगळुरु - म्हैसूर
दिल्ली - चंदीगढ - अमृतसर
वाराणसी – हावडा
तसेच , सरकारने खालील दोन सेमी हाय स्पीड रेल प्रकल्पांसाठी गुंतवणूक-पूर्व कामांना “तत्त्वतः” मंजुरी दिली आहे:-
स्टँडर्ड गेज वर तिरुवनंतपुरम ते कासरगोड सेमी हाय स्पीड रेल  प्रकल्प; आणि
ब्रॉडगेज मार्गावर पुणे-नाशिक सेमी हायस्पीड रेल प्रकल्प.
दोन्ही सेमी हाय स्पीड रेल प्रकल्प अनुक्रमे केरळ आणि महाराष्ट्र राज्य सरकारांच्या केरळ रेल डेव्हलपमेंट कॉर्पोरेशन लिमिटेड आणि महाराष्ट्र रेल इन्फ्रास्ट्रक्चर डेव्हलपमेंट कॉर्पोरेशन लिमिटेड  या संयुक्त उपक्रम कंपनीद्वारे कार्यान्वित केले जाणार आहेत.
रेल्वे, दळणवळण आणि इलेक्ट्रॉनिक व माहिती तंत्रज्ञान मंत्री अश्विनी वैष्णव यांनी आज राज्यसभेत एका प्रश्नाच्या लेखी उत्तरात ही माहिती दिली.
S.Kakade/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 111
पंतप्रधान कार्यालय
14 व्या ब्रिक्स शिखर परिषदेत पंतप्रधान सहभागी
चीनचे राष्ट्रपती शी जिनपिंग यांच्या अध्यक्षतेखाली 23-24 जून 2022 रोजी दूरदृश्य प्रणालीद्वारे आयोजित 14 व्या ब्रिक्स शिखर परिषदेत पंतप्रधान नरेंद्र मोदी यांनी भारताच्या वतीने सहभाग नोंदवला. ब्राझीलचे राष्ट्रपती जैर बोलसोनारो, रशियाचे अध्यक्ष व्लादिमीर पुतिन आणि दक्षिण आफ्रिकेचे राष्ट्रपती सिरिल रामफोसा हे देखील  शिखर परिषदेत सहभागी झाले होते. 24 जून रोजी बिगर -ब्रिक्स सहभाग अंतर्गत जागतिक विकासावर उच्चस्तरीय संवाद आयोजित करण्यात आला होता.
23 जून रोजी, नेत्यांनी दहशतवादाचा बीमोड , व्यापार, आरोग्य, पारंपारिक औषध शास्त्र , पर्यावरण, विज्ञान, तंत्रज्ञान आणि नवोन्मेष , कृषी, तांत्रिक आणि व्यावसायिक शिक्षण आणि प्रशिक्षण या क्षेत्रांसह बहुपक्षीय व्यवस्थेतील सुधारणा, कोविड-19 महामारी, जागतिक आर्थिक उभारी यासारख्या जागतिक संदर्भातील प्रमुख मुद्द्यांवर चर्चा केली. पंतप्रधानांनी ब्रिक्स ओळख मजबूत करण्यासाठी आणि ब्रिक्स दस्तावेजसाठी ऑनलाइन डेटाबेस स्थापन करणे , ब्रिक्स रेल्वे संशोधन नेटवर्क आणि एमएसएमई दरम्यान सहकार्य मजबूत करण्याचे आवाहन केले. .ब्रिक्स देशांमधील स्टार्टअप्समधील संबंध मजबूत करण्यासाठी भारत यावर्षी ब्रिक्स स्टार्टअप कार्यक्रमाचे आयोजन करणार आहे. ब्रिक्स सदस्य या नात्याने आपण एकमेकांच्या सुरक्षेच्या समस्या समजून घेतल्या पाहिजेत आणि दहशतवाद्यांविरोधात परस्पर सहकार्य केले पाहिजे, असेही पंतप्रधानांनी नमूद केले; या संवेदनशील मुद्द्याचे राजकारण केले जाऊ नये. शिखर परिषदेच्या समारोपाच्या वेळी, ब्रिक्स नेत्यांनी ‘बीजिंग घोषणापत्र’ स्वीकारले.
24 जून रोजी पंतप्रधानांनी आफ्रिका, मध्य आशिया, दक्षिण पूर्व आशिया आणि पॅसिफिक ते कॅरिबियन पर्यंत भारताची विकास भागीदारी अधोरेखित केली. मुक्त, खुल्या , सर्वसमावेशक आणि नियमांवर आधारित सागरी क्षेत्रावर भारताचा भर , हिंद महासागर क्षेत्रापासून पॅसिफिक महासागरापर्यंत सर्व राष्ट्रांच्या सार्वभौमत्वाचा आणि प्रादेशिक अखंडतेप्रति आदर; आणि आशियाचा मोठा भाग, संपूर्ण आफ्रिका आणि लॅटिन अमेरिकेला जागतिक निर्णय प्रक्रियेत स्थान नाही म्हणून बहुपक्षीय व्यवस्थेतील सुधारणा यांचा उल्लेख केला. पंतप्रधानांनी चक्रीय अर्थव्यवस्थेचे महत्त्व नमूद केले आणि सहभागी देशांतील नागरिकांना लाइफस्टाइल फॉर एन्व्हायर्नमेंट  मोहिमेत सहभागी होण्यासाठी आमंत्रित केले. अल्जेरिया, अर्जेंटिना, कंबोडिया, इजिप्त, इथिओपिया, फिजी, इंडोनेशिया, इराण, कझाकस्तान, सेनेगल, उझबेकिस्तान, मलेशिया आणि थायलंड हे सहभागी अतिथी देश होते.
तत्पूर्वी, 22 जून रोजी ब्रिक्स व्यापार मंचाच्या उद्घाटन समारंभात केलेल्या बीजभाषणात पंतप्रधानांनी ब्रिक्स व्यापार परिषद आणि ब्रिक्स महिला उद्योग आघाडीचे कौतुक केले , ज्यांनी कोविड-19 महामारी असूनही त्यांचे कार्य सुरू ठेवले. सामाजिक आणि आर्थिक आव्हाने, स्टार्टअप्स आणि एमएसएमईसाठी तंत्रज्ञानावर आधारित उपायांच्या क्षेत्रात आणखी सहकार्य वाढवण्याची सूचना पंतप्रधानांनी ब्रिक्स उद्योग समुदायाला केली
पर्यावरण, वन एवं जलवायु परिवर्तन मंत्रालय
वनांचे शास्त्रीय पद्धतीने व्यवस्थापन तसेच नवीन दृष्टिकोन विकसित करण्यासाठी राष्ट्रीय कृती आराखडा संहिता 2023 जारी
नवी दिल्ली, 17 जून 2023
पर्यावरण, वने आणि हवामान बदल मंत्रालयाने वनांचे शास्त्रीय पद्धतीने व्यवस्थापन आणि नवीन दृष्टिकोन विकसित करण्यासाठी राष्ट्रीय कृती आराखडा संहिता 2023 जारी केली आहे. देहरादून येथील भारतीय वन संशोधन आणि शिक्षण परिषदेने आज ‘वाळवंटीकरण आणि दुष्काळ विरोधी जागतिक दिनी, पर्यावरण वने आणि हवामान बदल मंत्रालयाचे विशेष सचिव, वने महासंचालक, भारतीय वन सेवेतील चंद्र प्रकाश गोयल यांच्या हस्ते या राष्ट्रीय कृती आराखडा संहिता 2023 चे अनावरण केले.
वन व्यवस्थापना संबंधी शास्त्रीय व्यवस्था असणाऱ्या जगातील मोजक्या देशांमध्ये भारताचा समावेश होतो. भारतात वनांचे शास्त्रीय पद्धतीने व्यवस्थापन करण्यासंदर्भात कृती योजना हे महत्त्वाचे साधन आहे. ही संहिता 2004 मध्ये प्रथम तयार करण्यात आली आणि 2014 मध्ये काही सुधारणांसह त्यात एकसमानता आणल्यामुळे, देशातील विविध वनविभागांमध्ये शास्त्रीय व्यवस्थापनासाठी कृती योजना तयार करण्यासाठी मार्गदर्शक तत्व म्हणून या संहितेचा स्वीकार करण्यात आला.
राष्ट्रीय कृती आराखडा संहिता 2023 ही देशातील राज्यांच्या वन विभागांना कृती योजना तयार करण्यासाठी मार्गदर्शक म्हणून काम करेल. राष्ट्रीय कृती योजना मसुदा 2023 मध्ये वन व्यवस्थापन आखणीची गरज तसेच वनांच्या शाश्वत व्यवस्थापनाची तत्वे यावर तपशीलवार भर आहे.
राष्ट्रीय कृती आराखडा संहिता 2023 मध्ये पहिल्यांदाच राज्यांच्या वनविभागांना सातत्याने माहिती जमा करणे आणि ती केंद्रीकृत डेटाबेस मध्ये अपडेट करणे यासंबधी सूचना करण्यात आली आहे.
भारतीय वन व्यवस्थापन मानक हे या संहिताचा एक भाग आहे. हे मानक तयार करताना वन व्यवस्थापनात एकसमानता आणण्याच्या प्रयत्नांमध्ये देशातील वैविध्यपूर्ण वन परिसंस्था विचारात घेतल्या आहेत. कृती आराखडा संहितेतील सूचनांनुसार व्यवस्थापन करताना, त्याची परिणामकारकता मोजताना राज्यांच्या वन विभागांना या भारतीय वन व्यवस्थापन मानकांचा उपयोग होईल.M.Pange/V.Sahajrao/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 121